ได้มาเที่ยวน่านและแวะมาพักที่บ่อเกลือวิวรีสอร์ท การเดินทางกดGps จาก app wongnaiได้เลยครับ ห้องอาหารมีชื่อว่า"ปองซา"ภาษาท้องถิ่นแปลว่า ทานข้าว ครับ บรรยากาศเงียบสงบมีวิวภูเขาและแม่น้ำมางให้ชม. และเชฟคุณทวน อุประจักษ์เป็นคนบ่อเกลือและได้ไปทำงานเป็นเชฟฝีมือเยี่ยมจากโรงแรมดังใน กรุงเทพหลายแห่งก่อนจะกลับมาเปิดรีสอร์ทที่บ้านเกิด และมีแปลงผักปลอดสารพิษเพื่อนำมาปรุงอาหารหลากหลายเมนู โดยเฉพาะไก่มะแขว่นสูตรต้นตำหรับ ที่มาจากใช้เกลือจากบ่อเกลือสินธเธาว์ในพื้นที่ ที่ได้จากการต้มจนได้เกลือบริสุทธ์มาก เค็มกำลังดีจนบางที่เรียกว่าเป็นเกลือหวานและประกอบกับชาวบ้านเลี้ยงไก่พันธุ์พื้นเมืองจำนวนมาก เลยคิดที่จะเพิ่มมูลค่า เริ่มครั้งแรกเมื่อปี2549 จนภายหลังกลายเป็นอาหารเมนูจานหลักของน่านไปเลย
                      ผมได้ลองอาหารมื้อเย็นและเช้าของที่นี่ประทับใจทั้ง2มื้อ 
                -ไก่ทอดมะแขว่น ราคา259฿ ไก่จะทอดมาออกแห้งหน่อยหอมเครื่องเทศมะแขว่นรสชาติเผ็ดๆคล้อยพริกไทยอ่อนแต่มีความหอมเฉพาะตัวที่แปลกออกไป อร่อยใช้ได้
                  -ขาหมูทอดราคา329฿ เนื้อแดงเยอะหนังกรอบ ผักดอง และมันฝรั่งทอด
                     -ยำผักกูด119฿รสชาติน้ำยำดี ผักสดใหม่แก้เลี่ยนจากอาหารมันๆได้ดี
                       -ปอเปี๊ยะปลาทอด139 ทอดมาได้กรอบ ไส้ในใช้ปลาทับทิม
                        -ของหวานจะมีเค้กเครปเกลือ89฿ กับเค้กBanoffe99฿ ตกแต่งจานมาสวยงามเป็นพิเศษ อร่อยทั่ง2อย่าง
                         ส่วนมื้อเช้า จะมีอาหารหลากหลายมาก ที่ทำแบบHomemadeไม่ว่าจะเป็นแยมผลไม้ที่ปลูกและนำมาทำเป็นแยมเอง ขนมปังก็ทำเอง แถมใช้เตาถ่านให้ปิ้งเองได้ความหอมเตาถ่านและได้บรรยากาศดี การบริการพนงก็ดีมาก
                           ใกล้ๆที่พักก็จะมีบ่อเกลืออายุ800ปีให้ชม มีสินค้าจากเกลือหลากหลาย ไม่ว่าจะเป็นเกลือขัดผิว ได้เห็นชีวิตชาวบ้านที่เอาเกลือไปล้างในแม่น้ำ เป็นประสบการณ์ที่ดี